Zaman Buruang MuraiPenulis : Hakimah Rahmah S
&ldquo Di zaman buruang murai ko, sado urang bebas mangecek ndak, Roih. Sado urang bebas bapandapek. Sado urang bebas babuek, apolai di dunia maya. Sado urang maraso hebat. Sado urang maraso kecek e nan paliang bana. Indak paralu manjago hati urang kok ka babuek, kok ka mangecek, kok ka maupek. Saliang manjatuhan, saliang sarang-manyarang. Saliang mahakimi. Ciek lai, sabagian urang mudah tapadayo jo barita-barita nan lah digodok-godokan dek media massa, apolai nan isi e adu domba. Dari situ, banyak urang nan saliang buruk-mamburukan. Nan di balakang, sabagian urang batapuk tangan,” kecek Barinam sambia manarawang jauh.
“Iyo, Ni. Batua tu. Iroih jo Ni Nam pun alah manjadi bagian dari itu lo. Alah zaman e lo dunia ko takah iko. Katiko manusia dikuasai dek kebahagiaan-kebahagiaan sesaat yang ditawarkan dek dunia maya jo media massa ko. Katiko urang banyak nan labih picayo ka berita di media massa pado mancari tahu fakta nan sabana e. Indak paduli bulan puaso atau indak e dah, emosi indak tatahan. Nan pacaruik, pacaruik juo. Calik se lah di fesbuk tu dek Ni Nam. Dalam sahari bara urang mambagi-bagian barita nan pado inti e hasutan nan panuh jo kabancian tu dek Ni Nam? Apolai barita politik. Mangka bana hati Iroih kok ado nan mode itu. Tapi, ba a lah?”
“Urang ko indak sarupo isi pangana e dah, Roih. Puaso di bulan puaso ko se, lai jadi bahan olok-olok dek sabagian urang bagai.”
“Iyo. Jan kan puaso sabagai rukun Islam dek Ni. Alquran se nan jadi rukun Iman lai dipaulahan juo dek urang. Tu mah, heboh urang dek gara-gara parangai paja tu.”
“Kok parangai cingkahak urang, baleak-leak mah, Roih.”
“Iyo, batua,” jawek Iroih, “Iroih raso, labih rancak mambaco artikel-artikel daripado mambaco barita nan alun tabukti kebenaran e tu lai. Kok ndak, tulisan-tulisan nan isi e santai tapi paralu. Contoh, 6 tanda-tanda seseorang menyukai kamu. Indak samak utak mambaco e dah, Ni,” sambia galak manih.
“Tu ba a musti e lai, Roih? Ni Nam nio tahu juo ba a perkembangan dunia ko. A isu paliang angek nan dibahas urang. Tantu dari media massa jo dunia maya juo nyeh.”
“E, kok itu, indak masalah dah, Ni. Paralu tu mah. Tapi, pilih-pilih dulu a nan ka dibaco tu, jan langsuang dilulua se bulek-bulek. Beko tasakang di marih tu beko. Tacakik pulo,” kecek si Iroih.
“Tu, godaan-godaan nan ditawaran dek iklan-iklan di tipi tu ba a? Makin dakek rayo, makin manjadi-jadi nampak dek Ni Nam iklan e. Tambah panik induk-induk mamikian pengeluaran. Apolai nan onlen-onlen tu ah. Padusi bana nan diincar e mah. Hualah. Hualah.”
“Ha, kok masalah iklan makanan jo minuman bisa ditahan mah ndak. Indak salamah itu bana lo iman awak dah. Niek tasalubuang dari iklan tu kan jaleh, Ni. Tapi, kok masalah gaya hiduik, ragu Iroih. Walaupun ujuang-ujuang e ateh namo untuk rayo eh.” galak sambia manutuik muncuang.
“Kan, ndak tu ha. Kok paralu, diguntiang juo kabel tipi ko mah. Kok ndak, tipi tu bana dan dihumban dek batu lai.”
“Hmm. Indak lo sampai takah itu bana dah, Ni. Beko lah salasai puaso ko, takana pulo tipi beko mah,” kecek si Iroih, “Ni Bar, oo Ni Bar.”
“Bar bar bar, kecekannyo baruak awak kolah e,” manyarumbek.
“Eeeh, indak itu makasuik Iroih dah, Ni. Ampun,” sambia angkek tangan.
“Jan maindak, Roih.”
“Saba, Ni. Tahan, tahan. Tapi puaso, beko bata.”
“Kok bata tu ba a? Masalah?”
“Hualah, babuko se lah lai, Ni. Ko lai aia putih sagaleh a. Buruang murai lai lo tu ha,” jawek Iroih makin manjadi-jadi. (*)
Suara Perempuan Dilantangkan Laki-lakiPenulis : Teguh Afandi
Kavita A Sharma dalam bukunya The Queens of Mahabharata (2006) menyebutkan Drupadi sebagai salah
Bernard Bergonzi dan”The Ideology of Being English"Penulis : Dosen Sastra Inggris FIB Unand
Penyair dan kritikus Bernard Bergonzi—yang meninggal di usia 87 pada 20 September 2016 lalu
Ahmad Dhani dan Maia Estianty: Kompak di Lulusan ElPenulis : JPNN
Pemandangan menarik terjadi saat acara kelulusan El Rumi. Momen spesial tersebut dihadiri oleh ke
Serdadu JentikPenulis : Redaksi
Para dokter muda Fakultas Kedokteran Universitas Andalas sedang bertugas di siklus Kesehatan Masy
Elma Theana: Bakal Tempuh Bayi TabungPenulis : JPNN
Elma Theana baru saja mengalami keguguran. Selain ada masalah dalam kandungannya, wanita berhijab
Segalanya Lebih Cepat Menjadi SepiPenulis : Tjak S. Parlan
Ia tampak lebih tua, kumuh, dan sedikit condong ketika berjalan. Melihatnya seperti itu, t
min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ayr_Latn min_Latn min_Latn min_Latn ind_Latn ind_Latn min_Latn ind_Latn min_Latn ind_Latn ind_Latn ind_Latn jav_Latn zsm_Latn ind_Latn ind_Latn